Vicksburg

Vicksburg er en by i Warren County i Mississippi i USA. Den ligger 377 km nordvest for New Orleans i nabostaten Louisiana og 65 km vest for Jackson, hovedstaden i staten Mississippi, dér hvor elven Yazoo har sitt utløp i Mississippifloden.

Vicksburg er en liten by. Ved folketellingen i 2000 hadde den 26 407 innbyggere. Byen er kjent for sin rolle under den amerikanske borgerkrig da byen var sentrum for Vicksburgfelttoget. 
  
Byen ble grunnlagt i 1826 og ble oppkalt etter Newitt Vick, en metodistprest som var militærneker under uavhengighetskrigen i 1776.

Byen ligger på en leirbanke syd for et stort sumpområde. Det var derfor et opplagt sted å legge en festning som kunne kontrollere seilasen på Mississippifloden.

Våren 1862 ble New Orleans erobret av Nordstatenes tropper, noe som stengte Mississippi for seilas for Sørstatene. Elven var imidlertid også lukket for Unionen hvilket ikke minst skyldtes festningen i og omkring Vicksburg.

I løpet av 1862 trengte Unionens tropper sørover langs Mississippi til sumpene nord for byen, men kunne ikke bryte gjennom. I løpet av vinteren forsøkte Unionens styrker alt mulig, men uten hell.

I løpet av drøye to måneder frem til den 4. juli 1863 lyktes det imidlertid general Ulysses S. Grant og hans hær å avskjære, omringe og beleire Vicksburg under Vicksburgfelttoget.

Referanser

Eksterne lenker 
 

Byer i Warren County i Mississippi
Bosetninger ved Mississippi
Byer i Mississippi